stanford-oval/wikipedia huggingface dataset:
דוד צמח
הערות שוליים

1 2  המקורות המאוחרים יותר גורסים 1859; אולם בעיתון "היינט", ברשימה לכבוד יובל השבעים לצמח, נמסר תאריך לידה מדויק: אין דער ליטערארישער וועלט: דוד צמח – זיבעציג יאָהר אלט, היינט, טור 1, 28 במרץ 1930 (ביידיש).
↑  שלמה צמח, סיפור חיי, כפי שנרשם בידי עדה צמח, ירושלים: דביר, תשמ"ג 1983, עמ' 26. עוד על המשפחה ראו אצל שלמה צמח, שם.
↑  שלמה צמח, 'החסידות בפלונסק', בספרו: עירובין: מסה וביקורת, תל אביב: דביר, תשכ"ד, עמ' 113. גם דודו (אחי אביו) ובנו שלמה צמח היו תלמידיו (שם, שם). שלמה צמח תיארו כבעל "עיניים של תכלת זכה בולטות ומעוגלות, ומקרינות אדיקותו ועקשנותו ורוחב בינתו ושאר רוחו. חריף לא היה. ואת דרכי הפלפול הנלוזות דחה בשתי ידיו. כוחו בפשט, בדף גמרא עם רש"י ותוספות ושאר מפרשים במקומם... ממעיט היה בתלמידים, ולעולם הסתפק בשלושה וארבעה מן המצוינים והמשובחים שבבחורים ונותן להם שיעורו משעה חמש עם עלות השחר עד שעה עשר בבוקר, ואין דרגת הוראה עליונה מדרגתו"; שכר הלימוד שגבה היה גבוה בהתאם (שלמה צמח, סיפורים, כרך ב, ירושלים: הוצאת ידידים, תשכ"ו 1965, עמ' 339).
1 2 3 4  דוד צמח: ביוגרפיה מתוך "לקסיקון אופק לספרות ילדים" לאוריאל אופק, באתר "ים הספר".
1 2 3 4 5 6 7 8  דוד צמח ז"ל, היינט, 12 בינואר 1934.
↑  משה הס ובני דורו: אגרות ממנו ואליו; נאספו ונערכו בידי תיאודור זלוציסטי; תרגום, מבוא, הערות ומפתח בידי ג. קרסל, תל אביב: עם עובד ('ספרית דעת'), תש"ז.
↑  שלמה שרברק, זכרונות המוציא לאור שלמה שרברק, תל אביב: ש. שרברק, תשט"ו, עמ' 133.
↑  זהר שביט, 'התפתחות ספרות הילדים בארץ-ישראל', בתוך: משה ליסק, גבריאל כהן (עורכים ראשיים), תולדות היישוב היהודי בארץ-ישראל מאז העלייה הראשונה, כרך ג חלק א: זהר שביט (עורכת ומחברת ראשית), בנייתה של תרבות עברית בארץ ישראל, ירושלים: האקדמיה הלאומית הישראלית למדעים; מוסד ביאליק, תשנ"ט, עמ' 443; אוריאל אופק, ספרות הילדים העברית 1900–1948, כרך א, תל אביב: דביר, תשמ"ח 1988, עמ' 67 ואילך.
↑  דן מירון, 'לרקע המבוכה בספרות העברית בראשית המאה העשרים', בתוך: בועז שכביץ ומנחם פרי (עורכים), ספר היובל לשמעון הלקין, ירושלים: ר' מס, תשל"ה 1975, עמ' 441 (נדפס שוב בספרו "בודדים במועדם" (1987), עמ' 50); אופק, ספרות הילדים (1988), עמ' 25.
↑  על הספרים שהופיעו במסגרת ספרייה זו כתב צבי שרפשטיין כי "נוח היה לספרים אלה שלא נדפסו משנדפסו", והביא כדוגמה את "אגדות ההודים" שתרגם צמח: "מסוּפּק אני אם ידע צמח אגדות של איזה עם הוא מתרגם" (היינו, שמדובר באגדות האינדיאנים של אמריקה ולא של בני הודו); "תוכן האגדות רחוק תכלית ריחוק מעולמם של הילדים... נחמתנו האחת היא, כי הילדים לא יבינו באגדות אלו" (הדואר, י"ז באדר א' תרפ"ז, מובא אצל אופק, ספרות הילדים (1988), עמ' 239).
↑  הלל צייטלין בעיתון "מאָמענט, מובא בתוך: בספרות ובאמנות, דבר, טור 2, 18 בינואר 1929.
↑  מסתבר שמדובר בעיירת הספא המפורסמת קריניצה (כיום נקראת 'קריניצה-זדרוי')(אנ') שבדרום פולין.
↑  צמח, סיפור חיי (1983), עמ' 11. וכן אייזיק רמבה, שלמה צמח ב"בית הורים בבקעה", מעריב, טור 2, 21 בפברואר 1969; נדפס שוב בתוך הנ"ל, בנים אכלו בוסר; ערך: יוסף נדבה, תל אביב: הוועד הצבורי להוצאת כתבי אייזיק רמבה, תשל"ג, עמ' 255.
| --- | --- |
בקרת זהויות :  NLI: 987007306361105171  PLWABN: 9810640599205606  ISNI: 0000 0000 9510 7783  VIAF: 61523179   WorldCat (עם VIAF): 61523179
עבדאללה חאג' יחיא

אין תמונה חופשית
עבדאללה חאג' יחיא (בערבית: عبد الله حاج يحيى; 1957 – 2009) היה ביוכימאי, רוקח ורופא ערבי-ישראלי, פרופסור לרוקחות קלינית בפקולטה לרפואה באוניברסיטה העברית בירושלים
אודות

נולד בטייבה למשפחה בת שלושה אחים ושמונה אחיות. אביו היה רועה צאן. למד לתואר ראשון ברוקחות, תואר שני בביוכימיה, ותואר שלישי ברפואה ורוקחות.
היה ממייסדי חברת אוקסון מדיקה (OxoN Medica) המבוססת על מחקריו של חאג' יחיא ופרופסור לסלי בנט. בשנת 2003 הוענק לחאג'-יחיא פרס קיי של האוניברסיטה העברית על כך שפיתח שיטה חדשנית לטיפול בבעיות עורקי הלב. הוא פיתח תרכובות אורגניות המכילות תחמוצות חנקן, הפועלות כמעכבות חימצון, שאינן גורמות לתופעות הלוואי של הניטרוגליצרין, שבו נהוג להשתמש לבעיות מסוג זה.
היה ממייסדי ונשיא העמותה ישראלית לסוס ה"שגיה-ערבי". היה נשוי ואב לארבעה, התגורר בנווה שלום. נפטר באופן פתאומי בשנת 2009, היה בן 52 במותו.
אדם ג'יימס (שחקן)

| --- | --- |

 לידה:  9 בספטמבר 1972 (בן 52) לונדון, הממלכה המאוחדת 
 מדינה:  הממלכה המאוחדת 
 מקום לימודים:  בית ספר גילדהול למוזיקה ודרמה 
 בת זוג:  ויקטוריה שאלט
 פרסים והוקרה:  Lucille Lortel Award for Outstanding Featured Actor (2010) 
 פרופיל ב-IMDb
 
אדם ג'יימס (באנגלית: Adam James; נולד ב-9 בספטמבר 1972) הוא שחקן קולנוע, טלוויזיה ותיאטרון אנגלי.
ביוגרפיה

ג'יימס נולד בלונדון. הסנדק שלו היה השחקן ג'ון פרטווי (הדוקטור השלישי). הוא למד בבית הספר גילדהול למוזיקה ודרמה יחד עם דומיניק וסט ודניאל אוונס וסיים את לימודיו ב-1996.
תפקידיו של ג'יימס כוללים את הסדרה "אחים לנשק", הסרט "The Mother of Tears", הסדרה התיעודית "Ancient Rome: The Rise and Fall of an Empire", הדרמה "Bonekickers", הסדרה ההיסטורת "Henry VIII: The Mind of a Tyrant", וסדרת הדרמה "חדר מיון". עוד הופיע בפרק בסדרה "וידוייה הסודיים של זונת צמרת". ג'יימס שיחק בסדרה "ניצבים" בתפקיד הסוכן של הדמות שגילם ריקי ג'רווייס. בסדרה "אפר לאפר" שיחק ג'יימס בפרק הראשון בתפקיד אדוארד מרקהם.
ב-2009 הופיע ג'יימס בפרק "Planet of the Dead" בסדרת המדע בדיוני "דוקטור הו" בכיכובו של דייוויד טננט. השניים שיחקו יחד בהפקה משנת 1999 של המחזה "המלך ליר" בתיאטרון רויאל אקסצ'נג' במנצ'סטר. תפקידים נוספים שלו בתיאטרון היו במחזה "Blood and Gifts" (מ-2010) ובמחזה "מהומה רבה על לא דבר" (2011) לצדם של דייוויד טננט וקתרין טייט.
ב-2013 שיחק ג'יימס בתפקיד מסייה דה ברה בסרט הקולנוע "כאוס בגני ורסאי". הוא גילם את דמותו של ג'רמי הייווד בדרמה של ערוץ 4 "קואליציה" אודות הבחירות הכלליות בבריטניה משנת 2010. בנובמבר 2015 חזר שוב לגלם את ראש הממשלה מר אוואנס במחזה "המלך צ'ארלס השלישי" בברודוויי שבניו יורק. באפריל ובמאי 2016 שיחק בתפקיד הובסטד במחזה "אויב העם" בתיאטרון פסטיבל צ'יצ'סטר.
ב-2014 הופיע ג'יימס בדרמת הריגול אודות המלחמה הקרה "המשחק" של רשת ה-BBC.
חיים אישיים

בספטמבר 2015 התחתן ג'יימס עם הפסיכותרפיסטית ויקטוריה שאלט. בנם הבכור נולד בספטמבר 2016. לג'יימס יש בת נוספת מיחסים קודמים.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1997 | טריטוריה אסורה | Forbidden Territory | אלברט בארני |  |
| 1999 | שתי הנערות של גרגורי | Gregory's Two Girls | פיל |  |
| 2000 |  | High Heels and Low Lifes | רופרט |  |
| 2001 |  | Its Not You Its Me | רוב | סרט קצר |
| 2002 | שלושה עכברים עיוורים | Three Blind Mice | 1st Exec | ללא קרדיט |
| 2002 |  | A Family Man | מארק | סרט קצר |
| 2003 |  | Prima Dammi Un Baccio | סטיבן | סרט דובר איטלקית |
| 2004 |  | Show |  | סרט קצר |
| 2004 |  | De-Lovely | סייס | סרט קצר |
| 2006 |  | Just in Time | ג'ון גרהם אשטון | סרט קצר |
| 2006 |  | The Road to Guantanamo | כריס מק'קיי | דוקו-דרמה |
| 2006 |  | CMC |  | סרט קצר |
| 2007 |  | Mother of Tears | מייקל פירס | מועמדות לפרס דוד די דונטלו לשחקן הטוב ביותר |
| 2008 |  | Broken Lines | טובי |  |
| 2008 | הזדמנות אחרונה לאהבה | Last Chance Harvey | ג'וש הילמן |  |
| 2011 |  | Acting = Intensity + Rebellion | במאי סרט | סרט קצר |
| 2011 |  | 2 in a million | ג'ף | סרט קצר |
| 2012 | טד, החוקר המבולבל | Tad, the Lost Explorer | מקס מורדון | דיבוב |
| 2013 | קילימנג'רו | Kilimanjaro | תומאס סמואלסון |  |
| 2013 | כאוס בגני ורסאי | A Little Chaos | מסייה דה ברה |  |
| 2018 | ג'וני אינגליש 3.0 | Johnny English Strikes Again | פגסוס |  |
| 2024 | הזמן שלנו | We Live in Time | סימון מקסון |  |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1990 | קוריולנוס | Coriolanus | מניניוס |  |
| 1995 | מראה מעל הגשר | A View From a Bridge | רודולפו |  |
| 1995 | טמבורליין | Tamburlaine |  |  |
| 1996 |  | Lone Star | קלטיס |  |
| 1996 |  | Private Wars | גייטלי |  |
| 1996 |  | Unseen Hand | סיסקו |  |
| 1997 |  | Poor Super Man | מאט | מועמדות לפרס MEN לשחקן החדש הטוב ביותר |
| 1998 |  | Chimes at Midnight | הוטספור |  |
| 1998 | ביבר הזכוכית | Glass Menagerie | אורח |  |
| 1999 | המלך ליר | King Lear | אדמונד |  |
| 2000 |  | Snake in the Fridge | רנדי |  |
| 2002 |  | Original Sin | יוג'ין בלק |  |
| 2002 |  | Time and the Conways | רובין קונווי |  |
| 2004 | חשיבותה של רצינות | The Importance of Being Earnest | אלג'רנון מונקריף |  |
| 2006 |  | Rabbit | ריצ'רד |  |
| 2007 |  | French Without Tears | לוטננט קומנדר ביל רוג'רס |  |
| 2007 |  | My Child | קארל |  |
| 2008 |  | Now or Later | מארק |  |
| 2009 |  | Gethsemane | ג'ף בנזיין |  |
| 2010 |  | Blood and Gifts | סיימון קרייג | מועמדות לפרס השחקן הטוב ביותר של Whatsonstage |
| 2010 |  | The Pride | פיטר / גבר / דוקטור | מועמדות לפרס דרמה דסק זכייה בפרס לוסיל לורטל |
| 2011 |  | Tiger Country | ג'ון |  |
| 2011 | מהומה רבה על לא דבר | Much Ado About Nothing | דון פדרו |  |
| 2011 |  | 13 | מארק |  |
| 2012 |  | Don't Dress for Dinner | ברנרד | סיקוול של "בואינג בואינג" |
| 2013 |  | Bull | טוני | תיאטרון קרוסיבל |
| 2013 |  | Chan | תפקידים שונים | תיאטרון רויאל קורט |
| 2013 |  | Death at Whitbridge | פרד ווליס | תיאטרון פינבורו |
| 2014 |  | Rapture, Blister, Burn | דון הרפר | הפקה של תיאטרון המפסטד |
| 2014 | המלך צ'ארלס השלישי | King Charles III | ראש הממשלה | תיאטרון אלמיידה |
| 2015 |  | Bull | טוני | תיאטרון יאנג ויק |
| 2016 | אויב העם | An Enemy of the People | הובסטד | תיאטרון פסטיבל צ'יצ'סטר |
| 2017 |  | Consent | ג'ייק | התיאטרון המלכותי הלאומי |
הערות שוליים

↑  "Meet the cast of Doctor Foster: series one". Radio Times (באנגלית).
↑  "Hustle star Adam's bullish Crucible role". Sheffield Star. 31 בינואר 2013. אורכב מ-המקור ב-2013-02-08. נבדק ב-2019-02-10. {{cite news}}:  (עזרה)
↑  "Consent". National Theatre. נבדק ב-8 באפריל 2017. {{cite web}}:  (עזרה)
צבי הנינג'ה: הרונין האחרון

| --- | --- |

עטיפת האוגדן
 מידע קומיקס
 יוצר:  קווין אסטמן (אנ') פיטר ליירד (אנ') טום וולץ אנדי קון
 סוגה:  גיבורי-על רומן גרפי
 סטטוס:  הסתיים
 תקופת פרסום מקורית:  28 באוקטובר 2020 – 27 באפריל 2022 (שנה)
 יצא לאור בגרסת אוגדן:  5 ביולי 2022
 ארץ מקור:  ארצות הברית
 שפת המקור:  אנגלית
 מוציא לאור:  IDW Publishing
 מספר החוברות:  5
 מספר האוגדנים:  1
 קומיקס הבא בסדרה:  צבי הנינג'ה: הרונין האחרון: השנים האבודות
 https://www.idwpublishing.com/series/tmnt-the-last-ronin
צבי הנינג'ה: הרונין האחרון (מאנגלית: Teenage Mutant Ninja Turtles: The Last Ronin) היא סדרה קצרה בעלת חמש חוברות קומיקס שהופצה על ידי IDW Publishing ב-28 באוקטובר 2020. עלילת החוברות נכתבה על ידי קווין אסטמן (אנ'), פיטר ליירד (אנ'), טום וולץ ואנדי קון. החוברות אוירו על ידי קון ובן בייטס. אף על פי שהחוברות פורסמו על ידי IDW, הן לא קשורות לסדרת הקומיקס הראשית של "צבי הנינג'ה" שרצה במקביל תחת אותה החברה. סדרת המשך בשם "צבי הנינג'ה: הרונין האחרון: השנים האבודות" שוחררה בשנת 2023.
עלילת החוברות מספרת על עתיד דיסטופי בו רוב צבי הנינג'ה נרצחו מלבד צב אחד שנשבע לנקום בשבט הרגל על מות משפחתו.
עלילה > משאלת מוות

החוברת הראשונה. במקור הייתה אמורה להתפרסם ב-19 באוגוסט 2020, אולם הפצתה נדחתה בגלל מגפת הקורונה ופרישתו של המאייר אנדי קון במהלך הפרויקט. החוברת פורסמה ב-28 באוקטובר 2020.
בעתיד אפל, העיר ניו יורק נשלטת על ידי אורוקו הירוטו, נכדו של שרדר ובנה הממזר של קראי. אורוקו שולט על העיר ניו יורק שהפכה לפשיסטית וטוטליטרית. צב נינג'ה יחיד הרדוף על ידי חזיונות בו מופיעים אחיו המתים מחליט לשים קץ לשלטונו של הירוטו, אותו הוא מאשים במות משפחתו.
עלילה > הראשון ליפול

החוברת השנייה. פורסמה ב-17 בפברואר 2021.
סודות ישנים צפים והקוראים מגלים מה קרה עשור קודם לכן ומה הוביל לעתיד הדיסטופי. הרונין פוגש בחברה חדשה, אך שבט הרגל מחפשו ברחבי העיר. במקביל, הקוראים לומדים על חלקו של באקסטר סטוקמן בעתיד הדיסטופי.
עלילה > להילחם או לברוח

החוברת השלישית. פורסמה ב-26 במאי 2021.
חברים לא צפויים מהעבר חושפים תוכנית שיכולה לשנות את ההווה. בינתיים, שבט הרגל ממשיך לחפש אחר הרונין.
עלילה > דם בשלג

החוברת הרביעית. פורסמה ב-22 בספטמבר 2021.
הרונין מסכים ללמד את קייסי מארי (בתה של אפריל אוניל) נינג'יטסו ותוכנית המורדים יוצאת לפעולה. הקוראים לומדים כיצד הירוטו הגיע למעמדו כשליט העיר ניו יורק.
עלילה > הרונין האחרון

החוברת החמישית והאחרונה. פורסמה ב-27 באפריל 2022.
הקרב האחרון נגד הירוטו מתחיל. בסופו של דבר, הירוטו ומיכלאנג'לו נהרגים שניהם ואפריל מנחמת את מיכלאנג'לו בזמן גסיסתו. לאחר שמת, מיכלאנג'לו מתאחד עם אחיו, כעת צעירים יותר, עם ספלינטר וקייסי ג'ונס.
באפילוג, אפריל וקייסי מארי מטפלות בארבעה צבי מחמד קטנים. קייסי מחכה לרגע שיגדלו כדי שיוכלו להתאמן ביחד.
ביקורות

האתר Goodreads העניק לסיפור ציון של 4.37 כוכבים על סמך 381 ביקורות.
אדפטציה

ב-23 במרץ 2023 הוכרז שסדרת הקומיקס עתידה להיות מעובדת למשחק וידאו. בספטמבר 2023 נחשף טיזר ראשוני למשחק בערוץ היוטיוב של סוני.
הערות שוליים

↑  Teenage Mutant Ninja Turtles: The Last Ronin, Goodreads
↑  Michael McWhertor, Beloved TMNT graphic novel The Last Ronin is becoming a video game, Polygon, ‏2023-03-23
↑  Edmond Tran, TMNT The Last Ronin to become a dark, God of War-style game, GamesHub, ‏2023-03-26
↑  TMNT: The Last Ronin (The Game) - Reveal Trailer | PS5 Games, נבדק ב-2024-02-05
מרי פופינס חוזרת

| --- | --- |

 מבוסס על:  סדרת הספרים "מרי פופינס" מאת פמלה לינדן טרוורס
 בימוי:  רוב מרשל
 הופק בידי:  רוב מארשל ג'ון דלוקה מארק פלאט
 תסריט:  דייוויד מגי
 עריכה:  ויאט סמית'
 שחקנים ראשיים:  אמילי בלאנט לין-מנואל מירנדה בן וישו אמילי מורטימר ג'ולי וולטרס מריל סטריפ קולין פירת' דיק ואן דייק
 מוזיקה:  מארק שיימן סקוט ויטמן
 צילום:  דיון ביבה
 מדינה:  ארצות הברית בריטניה
 חברת הפקה:  אולפני וולט דיסני Lucamar Productions Marc Platt Productions
 חברה מפיצה:  סרטי אולפני וולט דיסני
 שיטת הפצה:  וידאו על פי דרישה 
 הקרנת בכורה:  ארצות הברית 19 בדצמבר 2018 ישראל 20 בדצמבר 2018
 משך הקרנה:  130 דק' 
 שפת הסרט:  אנגלית
 סוגה:  מחזמר סרט לכל המשפחה קומדיה דרמה פנטזיה
 מקום התרחשות:  לונדון 
 תקופת התרחשות:  השפל הגדול, שנות ה-30 של המאה ה-20 
 תקציב:  130 מיליון דולר
 הכנסות:  335.7 מיליון דולר (10 בפברואר 2019)
 הכנסות באתר מוג'ו:   disneyliveaction22018
 פרסים:  מועצת ביקורת הקולנוע האמריקנית: עשרת הסרטים הטובים ביותר 
 סרט קודם:  מרי פופינס
 אתר רשמי
 דף הסרט ב־IMDb
 
מרי פופינס חוזרת (באנגלית: Mary Poppins Returns) הוא סרט מוזיקלי קומי-דרמטי שיצא לאקרנים בשנת 2018, בהפקת והפצת אולפני וולט דיסני. הסרט מהווה המשך לסרטו האייקוני של וולט דיסני משנת 1964, "מרי פופינס". במאי הסרט הוא רוב מרשל ומככבים בו השחקנים אמילי בלאנט, לין-מנואל מירנדה, בן וישו, אמילי מורטימר, ג'ולי וולטרס, מריל סטריפ, קולין פירת'. השחקן דיק ואן דייק, שכיכב בסרט המקורי, מופיע בהופעת אורח.
הקרנת הבכורה העולמית התקיימה ב-19 בדצמבר 2018, ויום לאחר מכן בישראל. זהו אחד מסרטי ההמשך שנעשו בפער הזמן הגדול ביותר מהסרט המקורי.
עלילת הסרט

בשנת 1935, בלונדון, בעיצומו של השפל הגדול, מייקל בנקס המבוגר מתגורר עדיין בבית ילדותו מאז אירועי הסרט הקודם, יחד עם שלושת ילדיו: ג'ון, אנאבל וג'ורג'י. אל הבית מגיעים שני עורכי דין, נציגי בנק "פידליטי נאמנות", המודיעים למשפחה שהבית עובר לבעלות הבנק. הסיבה להעברת הבעלות היא הלוואה שמייקל לקח לפני מותה של אשתו, הלוואה שהותירה את המשפחה בחובות כלכליים. מייקל ואחותו ג'יין נזכרים שאביהם המנוח השאיר להם מסמך שבו פירט את מניותיו בבנק. הם מתחילים לחפש את המסמך המוכיח את בעלותם על המניות. מייקל לוקח חפצים מסוימים מעברו, כולל עפיפון הילדות שלו, ומניח אותם בחוץ ליד פחי האשפה. משב רוח מעיף את העפיפון מחוץ לקופסה ואל שמי הפארק, שם, באותו זמן משחקים ילדי משפחת בנקס. מרי פופינס מופיעה ויורדת מן העננים עם העפיפון בידה. הילדים, יחד עם מרי פופינס, חוזרים אל ביתם, שם מייקל וג'יין מופתעים לראות שוב את האומנת הוותיקה שלהם שלא הזדקנה כלל. בלית ברירה, מייקל מסכים לתת למרי פופינס להישאר בביתם ולהשגיח על ילדיו.
בחדרם, ג'ון מציע להציל את ביתם על ידי מכירת קערת חרסינה עתיקה שהייתה שייכת לאמם. עם זאת, ויכוח בין הילדים גורם לסדק בקערה, דבר המוביל את ג'ק, מרי והילדים לצאת למסע בתוך הציור שעל הקערה במטרה לתקן אותה. הקבוצה מגיעה לאולם המוזיקה המלכותי של דולטון, שם המסע מקבל תפנית מסוכנת כשג'ורג'י נחטף באופן בלתי צפוי על ידי זאב ועוזריו הנאמנים, סמור וגירית. ג'ון ואנאבל מצליחים להציל את ג'ורג'י לפני שהקערה נשברת ושולחת אותם יחד עם מרי וג'ק בחזרה אל העולם האמיתי. בחדרם, מרי מנחמת את הילדים ואומרת להם שאמם אולי איננה, אך ממשיכה לחיות בזיכרונותיהם. בבוקר, מרי, ג'ק, והילדים מבקרים את בת דודתה האקסצנטרית של מרי, טופסי, על מנת לבקש ממנה לתקן את הקערה, ולאחר מכן עוברים בבנק על מנת למסור למייקל את התיק שלו ששכח בבית. בבנק, הילדים שומעים את ויליאם וית'ראל וילקינס הבן, הנשיא החדש של הבנק, שזומם להשתלט על בית משפחת בנקס. כאשר הם מנסים להזהיר את אביהם, וילקינס מבטל את דבריהם ומאלץ את מייקל לצדד בו. לאחר מכן, מרי פופינס מחזירה את הילדים הביתה עם ג'ק וחבריו למקצוע המלווים את הילדים. בבית, הילדים מנסים לעודד את אביהם.
בלילה, המשפחה אורזת את חפציה ומתכוננת להתפנות מביתה ולהיפרד לשלום משכניה, עד שג'ורג'י מוציא את העפיפון, ומייקל מגלה שמופיע עליו ציור של אשתו וילדיו שהוא צייר. כשהוא מתבונן מקרוב, הוא מגלה שהציור נעשה על המסמך שהוא חיפש. בעוד מייקל וג'יין ממהרים אל הבנק, מרי, בעזרתם של ג'ק ושאר מדליקי המנורות, מעופפת אל שעון מגדל הביג-בן בדיוק לפני שהמחוג מורה על חצות, ומצליחה להזיז אותו חמש דקות אחורה. במשרדו של וילקינס, המשפחה מנסה לחבר את חלקי המסמך, הם מגלים שחסר להם החלק החשוב שכולל את החתימות. בדיוק אז, דודו של וילקינס, מר דוס הבן, חוזר ממסעותיו ומבקר את אחיינו על מעשיו המלוכלכים נגד אנשי לונדון. מר דוס הבן חוזר לנהל את הבנק ומפטר את וילקינס. מר דוס מספר למייקל שהוא הכיר את אביו, שעשה עבורם מספר השקעות טובות, כך שהמניות יספיקו כדי לשלם את ההלוואה ולכסות את החוב, ובתמורה יתאפשר למשפחה לשמור על ביתה.
למחרת, המשפחה יוצאת לפארק, שם מייקל קונה בלון ונזכר איך זה להיות ילד. כשהמשפחה המאושרת חוזרת הביתה, משב רוח פותח את הדלת הקדמית, ומרי חשה זאת ומרגישה שהגיע זמנה ללכת. מייקל וג'יין מבינים זאת ומודים לה בשקט על כל מה שעשתה עבורם.
צוות השחקנים והדמויות

| שם הדמות | שם השחקן/ית | מדבב/ת בגרסה העברית | הערות |
| --- | --- | --- | --- |
| מרי פופינס | אמילי בלאנט | טלי אורן |  |
| ג'ק | לין-מנואל מירנדה | עידו רוזנברג |  |
| מייקל בנקס | בן וישו | ניב פטל |  |
| ג'יין בנקס | אמילי מורטימר | דקלה הדר |  |
| אנאבל בנקס | פיקסי דייוויס | יהלי אלעד |  |
| ג'ורג'י בנקס | ג'ואל דוסון | אדם ריפטין |  |
| ג'ון בנקס | נתניאל סלאח | גבריאל כהן |  |
| אלן | ג'ולי וולטרס | הילה סורג'ון פישר |  |
| טופסי פופינס | מריל סטריפ | יעל עמית |  |
| ויליאם וית'ראל וילקינס | קולין פירת' | יגאל שדה |  |
| מר דוס ג'וניור | דיק ואן דייק | אלברט כהן |  |
| מוכרת הבלונים | אנג'לה לאנסברי | עדנה גורן |  |
| אדמירל בום | דייוויד וורנר | אברהם סלקטר |  |
| המילטון גודינג | ג'רמי סוויפט | אליעזר וייס |  |
| פריי | קובנה הולדברוק-סמית' | יובל גרבש |  |
| אנגוס | טאריק פרימפונג | דור סרוגו |  |
| מיס פני פרת'ינג | נומה דאמזווני | ענת ניב |  |
רשימת שירים

| מספר | שם השיר | ביצוע |
| --- | --- | --- |
| 1 | (Underneath the) Lovely London Sky | ג'ק |
| 2 | Overture |  |
| 3 | A Conversation | מייקל בנקס |
| 4 | Can You Imagine That? | מרי פופינס וילדי משפחת בנקס |
| 5 | The Royal Doulton Music Hall? | מרי פופינס, ג'ק וילדי משפחת בנקס |
| 6 | Introducing Mary Poppins | ג'ק ומרי פופינס |
| 7 | A Cover is Not the Book | מרי פופינס וג'ק |
| 8 | The Place Where Lost Things Go | מרי פופינס |
| 9 | Turning Turtle | טופסי ומרי פופינס, ג'ק וילדי משפחת בנקס |
| 10 | Trip a Little Light Fantastic | ג'ק, מרי פופינס, אנגוס, ילדי משפחת בנקס ומדליקי המנורות |
| 11 | The Place Where Lost Things Go (Reprise) | ילדי משפחת בנקס |
| 12 | Trip a Little Light Fantastic (Reprise) | מר דוס הבן, מרי פופינס, ג'ק, מייקל וילדי משפחת בנקס |
| 13 | Nowhere to Go But Up | כל משתתפי הסרט |
| 14 | (Underneath the) Lovely London Sky (Reprise) | ג'ק |
הפקה > פיתוח

ב-14 בספטמבר 2015, פורסם לראשונה כי אולפני וולט דיסני עובדים על סרט חדש המבוסס על עלילותיה של מרי פופינס, והוא יתקיים כ-20 שנה אחרי אירועי הסרט הראשון, תוך כדי שהוא יכלול תסריט חדש ועצמאי שיתבסס על שבעת הספרים הנותרים בסדרה. רוב מרשל נבחר למלאכת הבימוי, בעוד שג'ון דלוקה ומארק פלאט נבחרו להפיק את הסרט יחד עם מרשל, ודייוויד מגי נשכר כתסריטאי.
באפריל 2016, אולפני וולט דיסני אישרו באופן רשמי כי הסרט נמצא בפיתוח. במאי, האולפנים הכריזו כי כותרת הסרט הרשמית היא "מרי פופינס חוזרת".
הפקה > ליהוק

ב-18 בפברואר 2016, הוכרז כי אמילי בלאנט נבחרה לגלם את דמותה של מרי פופינס בסרט ההמשך. ב-24 בפברואר 2016, לין-מנואל מירנדה לוהק לדמותו של ג'ק, מנקה ארובות וידידה הקרוב של מרי פופינס, אשר דמותו מבוססת במידת מה על ברט, מנקה הארובות אשר גם הוא היה ידידה של מרי פופינס מהסרט הראשון.
באפריל 2016, אולפני וולט דיסני אישרו כי בלאנט ומירנדה לוהקו לתפקידים הראשיים. ביולי 2016, מריל סטריפ ניהלה משא ומתן על הצטרפות לצוות השחקנים כטופסי פופינס, דודניתה של מרי פופינס, ובחודש שלאחר מכן נחשף כי בן וישו מנהל משא ומתן על גילום דמותו של מייקל בנקס המבוגר. בספטמבר 2016, אושר רשמית כי סטריפ תהיה חלק מצוות השחקנים. בחודש שלאחר מכן, אמילי מורטימר לוהקה לדמותה של ג'יין בנקס המבוגרת, וקולין פירת' הצטרף לסרט כויליאם וית'ראל וילקינס, נשיא בנק הנאמנות של פידליטי. בפברואר 2017, אושר רשמית כי אנג'לה לאנסברי תשחק את דמותה של מוכרת הבלונים.
ג'ולי אנדרוז, שגילמה את מרי פופינס בסרט המקורי, הוזמנה להופיע בסרט בהופעת אורח, אך דחתה את ההצעה משום שרצתה שזה יהיה "המופע של אמילי".
בניגוד לאנדרוז, דיק ואן דייק, אשר גילם את ברט ואת מר דוס האב בסרט המקורי, יופיע בסרט ההמשך בהופעת אורח ויגלם את מר דוס ג'וניור במקום השחקן ארתור מאלט, שנפטר בשנת 2013.
הפקה > צילומים

הצילומים הראשיים של הסרט החלו ב-10 בפברואר 2017 באולפני שפרטון בסארי שבבריטניה. מירנדה סיפר ל"ניו יורק טיימס" בטלפון מלונדון: "אני באמצע עבודת החלומות שלי לרקוד עם אמילי בלאנט כל היום, ואסיר תודה על שאני כאן". צילומי הסרט הסתיימו ביולי 2017.
הפקה > שימוש באנימציה

כמו בסרט המקורי, הסרט הנוכחי כולל סצנה המשלב צילומי לייב אקשן לצד אנימציה מסורתית מצוירת ידנית, על ידי האנימטורים ג'ים קאפוביאנקו וקן דאנקן. מעל ל-70 אנימטורים שהתמחו באנימציה דו־ממדית מאולפני ההנפשה של וולט דיסני, אולפני ההנפשה של פיקסאר ועוד אולפני הנפשה נוספים עבדו על הסצנה. הציורים המונפשים נוצרו באמצעות עיפרון ונייר ונסרקו במחשב על מנת להיצבע בדיו דיגיטלי. מעצב הדמויות ג'יימס וודס והאנימטור ג'יימס בקסטר עזרו גם בעיצוב מחודש של הפינגווינים מהסרט הראשון. כל האנימציה המצוירת ידנית נוצרה על ידי אולפן ההנפשה של דאנקן, חברת בת של "אולפן דאנקן", שנמצאת בפסדינה, קליפורניה.
הפקה > מוזיקה

הפסקול והמוזיקה עבור הסרט הולחנו על ידי המלחין מארק שיימן ומילות השירים נכתבו על ידיו ועל ידי התמלילן סקוט ויטמן. אלבום הפסקול המלא הופץ על ידי "Walt Disney Records" ב-7 בדצמבר 2018.
| מס' | שם | ביצוע | משך |
| --- | --- | --- | --- |
| 1. | (Underneath) the Lovely London Sky  | לין-מנואל מירנדה | 3:47 |
| 2. | Overture  |   | 2:28 |
| 3. | A Conversation  | בן וישו | 2:42 |
| 4. | Can You Imagine That?  | אמילי בלאנט, נתנאל סלאח, פיקסי דייוויס וג'ואל דוסון | 4:22 |
| 5. | The Royal Doulton Music Hall  | בלאנט, מירנדה, דייוויס, סלאח ודוסון | 3:01 |
| 6. | Introducing Mary Poppins  | מירנדה ובלאנט | 0:31 |
| 7. | A Cover is Not the Book  | בלאנט, מירנדה והקהל | 4:25 |
| 8. | The Place Where Lost Things Go  | בלאנט | 3:43 |
| 9. | Turning Turtle  | מריל סטריפ, בלאנט, מירנדה, דייוויס, דוסון וסלאח | 4:20 |
| 10. | Trip a Little Light Fantastic  | מירנדה, בלאנט, טאריק פרימפונג, דייוויס, דוסון, סלאח וניצבים | 7:02 |
| 11. | The Place Where Lost Things Go‏ (Reprise)  | דייוויס, דוסון וסלאח | 1:30 |
| 12. | Trip a Little Light Fantastic‏ (Reprise)  | דיק ואן דייק, בלאנט, מירנדה, וישו, דייוויס, דוסון וסלאח | 0:46 |
| 13. | Nowhere to Go But Up  | אנג'לה לאנסברי, וישו, דייוויס, דוסון, סלאח, מירנדה, אמילי מורטימר, ג'ולי וולטרס והקהל | 5:45 |
| 14. | (Underneath the) Lovely London Sky ‏ (Reprise)  | מירנדה | 1:52 |
| 15. | Theme from Mary Poppins Returns  |   | 1:38 |
| 16. | Kite Takes Off  |   | 2:40 |
| 17. | Mary Poppins Arrives  |   | 1:41 |
| 18. | Magic Papers  |   | 1:33 |
| 19. | Banks in the Bank  |   | 0:43 |
| 20. | Into the Royal Doulton Bowl  |   | 1:58 |
| 21. | Rescuing Georgie  |   | 4:01 |
| 22. | Off to Topsy's  |   | 2:53 |
| 23. | Chase Through the Bank  |   | 1:11 |
| 24. | Lost in a Fog  |   | 0:59 |
| 25. | Goodbye Old Friend  |   | 2:32 |
| 26. | Race to Big Ben  |   | 4:55 |
| 27. | End Title Suite  |   | 5:12 |
| משך כולל: | משך כולל: | משך כולל: | 78:10 |
יציאה לאקרנים

הסרט תוכנן לצאת לאקרנים בהקרנת בכורה ב-25 בדצמבר 2018. לדברי הפקת הסרט, הם בחרו להוציא את הסרט לאקרנים בתאריך זה מאחר שרוח חג המולד מתאימה במיוחד עבור הסרט. בסופו של דבר, יציאת הסרט לאקרנים הוקדמה בשבוע.
הערות שוליים

1 2 3  אחרי 50 שנה: "מרי פופינס" חוזרת!, פורסם באתר "פרוגי" ב-6 ביוני 2017
↑  דיבב דמות אחרת בסרט הראשון
↑  Garth Franklin, Andrews Won’t Cameo In “Mary Poppins Returns”, באתר Dark Horizons,‏ 9 ביוני 2017.